Държавен вестник, бр. 102, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  102
Чл. 18. (1) Преди монтаж всички елементи 
на съоръжението се преглеждат за следи от 
износване, деформация или друга повреда.
(2) Свързващите и укрепващите (осигуря-
ващите) части на съоръжението се преглеждат 
за съответствие с проектната документация и 
се регулират или заменят при несъответствие. 
При износване елементите се заменят незабав-
но с други, които съответстват на проектната 
документация. След прегледа лицето, което 
го е извършило, изготвя протокол.
Чл. 19. След приключване на монтажа 
всички части, които са свързани с безопас-
ността на съоръжението – елементи от кон-
струкцията, съединителни части, укрепващи 
части, устройства за безопасност, електрически 
системи и спирачки, се преглеждат, за да 
се удостовери правилното им инсталиране. 
След прегледа лицето, което го е извършило, 
изготвя протокол.
Чл. 20. След монтажа зоната за безопасност 
на всяко съоръжение се огражда и обезопа-
сява с ограждения и прегради срещу достъп 
на потребители и посетители.
Чл. 21. До всички бънджи или бънджи 
батути се поставя теглилка за проверка на 
теглото на потребителя съгласно Закона за 
измерванията и се предприемат мерки за 
безопасността на потребителя.
Г л а в а  п е т а
ПУСКАНЕ В ДЕЙСТВИЕ И БЕЗОПАСНА 
ЕКСПЛОАТАЦИЯ НА СЪОРЪЖЕНИЕТО
Чл. 22. За пускането в действие и за безо-
пасната експлоатация на съоръженията, по-
ставяни в увеселителни обекти, собственикът/
ползвателят е отговорен за:
1. съставяне, утвърждаване и съхраняване 
на дневник на съоръженията и писмени про-
цедури за работата им;
2. определяне със заповед на отговорните 
физически лица за работа със съоръженията, 
както следва:
а) отговорник по експлоатацията;
б) оператор на съоръжението;
в) обслужващ персонал;
3. получаване на разрешение за пускане 
на съоръжението в действие.
Чл. 23. (1) Отговорникът по експлоатацията 
е длъжен да следи за безопасността на пер-
сонала и на потребителите на съоръженията.
(2) Отговорникът по експлоатацията оси-
гурява:
1. дневник за инструктаж на персонала и 
за преглед на съоръжението, техническа доку-
ментация и писмени процедури за работа на 
съоръженията и на системите за управление 
и безопасност;
2. обучението на операторите и обслуж-
ващия персонал, в т.ч. инструктирането им 
за процедурите при пожар и за използването 
на противопожарното оборудване;
3. монтажа и демонтажа на съоръженията;
4. обслужването и поддържането на съо-
ръженията;
5. извършването на преглед на терена, еже-
дневни прегледи, при които особено внимание 
се обръща на правилното функциониране на 
частите и елементите на съоръжението, чия-
то повреда може да доведе до нараняване на 
персонала, както и извършване на задължи-
телни прегледи, определени от производителя 
на съоръжението, за допустими толеранси, 
граница на нехоризонталност, въздушно и 
хидравлично налягане, износване, проверки 
по системите за заключване и ограничаване 
на потребителите, структурна и механична 
цялост, прегради, ограждения, заключващи 
и осигуряващи устройства, както и за възли 
и детайли;
6. регистрирането на извършените пре-
гледи по т. 5 в дневник за прегледите на 
съоръжението;
7. извършването на преглед на електрооб-
завеждането и преглед за повреди след всеки 
монтаж, но не по-рядко от веднъж месечно.
(3) Дневникът по ал. 2, т. 1 се съхранява 
най-малко три години от последния запис.
Чл. 24. Операторът на съоръжението е 
длъжен:
1. да е обучен и информиран за безопасност 
при работа със съоръжението;
2. да е запознат с писмената процедура за 
експлоатация на съоръжението и да може да 
работи със съоръжението при спазване на 
изискванията за безопасност;
3. да е инструктиран за процедурите при 
пожар и за използването на противопожар-
ното оборудване;
4. да познава работата на системите за 
управление и безопасност;
5. да докладва при аварии, дефекти и други 
необичайни събития;
6. да извършва проверките по чл. 18, 19, 20 
и 21, да контролира зоните за безопасност и 
да ограничава достъпа до съоръженията, да не 
допуска броят на ползвателите да превишава 
капацитета на съоръжението;
7. да осигурява аварийното спиране, прекъс-
ването на електрическото захранване и ева-
куацията на потребителите на съоръженията;
8. да осигурява придружител на потребите-
лите на съоръженията, когато това се изисква 
с указанията на производителя;
9. да наблюдава пряко всяко съоръжение 
през цялото време, когато то се ползва от 
потребителите.
Чл. 25. (1) Обслужващият персонал е 
длъжен:
1. да е обучен и информиран за безопасност 
при работа със съоръжението;
2. да е запознат с писмените процедури за 
експлоатация на съоръженията;